ועדת המשנה לעניין מיגון יישובי עוטף עזה - מיגון מוסדות, כנסת 17, פרוטוקול מספר 1, 2006-05-17 11:00

חיים אורון: שלום לכולכם, אני פותח את ישיבת הוועדה.

חיים אורון: אני אקצר היום כיוון שאנחנו לחוצים מאוד בזמן.

חיים אורון: העברת לנו אתמול את הדף האחרון שלך.

חיים אורון: בחילופי דברים ביננו כאן, בהם השתתף גם חבר הכנסת מרגי, ועל-פי משפט שאמרת לנו אתמול, מה שמונח לפנינו כאן הוא למעשה סוג של פריסה של התקציב, אם הוא יגיע.

חיים אורון: אם תקבל 1.7 מיליוני ש"ח, תעשה את הראשון.

חיים אורון: אם תקבל 3 מיליוני ש"ח, תעשה את הראשון ואת השני.

חיים אורון: אם תקבל 15 מיליוני ש"ח, תחתוך במקום שבו נגמר התקציב.

חיים אורון: אבל זה לא מבטא עדיפות במובן הזה שאתה יכול לבוא ולומר שדיווחיות לתושבים חדשים במושב יתד, מפוני עצמונה--

אל"מ יחיאל קופרשטיין: לא בגלל שהוא מפונה אלא בגלל שהוא נמצא - - -

חיים אורון: כוועדת הכספים, אנחנו יכולים לבוא ולומר שאנחנו חושבים עכשיו שלא צריך לבצע את הדיווחיות, כי אצלך זה מופיע בעדיפות שלוש.

אל"מ יחיאל קופרשטיין: אתם לא יכולים להפריד בתוך הבלוקים.

אל"מ יחיאל קופרשטיין: זה מחולק לבלוק אחד עד שש.

אל"מ יחיאל קופרשטיין: בין הבלוקים אני יכול לדרג.

אל"מ יחיאל קופרשטיין: אני יכול לומר לכם שהרבה יותר חשוב חומה נגד ירי באשכול, בסעיף 1, לעומת - - -

חיים אורון: נדמה לי שאני מבטא את דעת חברי הוועדה בדבריי: לאחר שראינו את הרשימה הזאת, אנחנו לא לוקחים על עצמנו את האחריות לומר שניתן להקציב היום 30 מיליוני ש"ח בלבד, וזה נושא הדיון, ולהוציא החוצה את עדיפות שלוש, ארבע וחמש, שמופיעים בהם דברים כפי שמופיעים בהם, כמו נושא ארז או נושאים אחרים.

חיים אורון: לכן אנחנו עומדים להמליץ לוועדה את הדעה הבאה: אנחנו חושבים שהעדיפות שפיקוד העורף סימן בתוך ה-210 הם כולם בדרגה העליונה.

חיים אורון: אנחנו - - - שהם פחות ממה שהיה צריך להיות, ולכן אנחנו חושבים שצריך למצוא מיד את התשובה התקציבית.

שי חרמש: מניסיון של הרבה מאוד שנות עבודה אתכם, אני רוצה לומר שאם יש גורף מקצועי אחד בצבא, זהו פיקוד העורף.

שי חרמש: המיון שלכם הוא המיון, כי אתם הסמכות.

שי חרמש: אני, שאחראי ל-4% מהנפילות, יכול לומר שהדברים האלה ברורים לחלוטין.

שי חרמש: אף אחד לא יערער על שום דבר שנמצא כאן כרגע.

שי חרמש: אני מתנצל בפרהסיה על אי-הדיוקים ביחס לגני הילדים - ומודה ועוזב ירוחם - משום שאני חושב שזה יהיה הפתיח בלבד.

שי חרמש: יש לנו דרך ארוכה, וזאת רק ההתחלה.

שי חרמש: אף אחד לא יערער על כך: 52 מיליוני השקלים יעברו, וצריך למצוא כל פתרון תקציבי כדי לבצע את זה אתמול, ואפילו לא מחר.

שי חרמש: נעזור לכם בענין הזה בכל דרך אפשרית.

שי חרמש: לא להכנס לשום חלוקת ביניים - 52 מיליוני השקלים נדרשים.

שי חרמש: גם אפס אחרי 52 מיליוני השקלים נדרש, ונדבר על כך בהזדמנות.

שי חרמש: לא נכנס לפרטים כעת, אבל כל מה שאמרתם כאן שריר וקים, נכון ונדרש, והוא רק ההתחלה.

ראובן ריבלין: אני מסכים עם שני חבריי, ויש לי שאלה שמדאיגה אותי מאוד: האם ההסלמה העובדתית - ואינני אומר זאת בהתרסה - לאור העובדה שאתמול ירו כבר קטיושות 122 מ"מ, יוצרת מצב שבו הטווח גדל וגם הקשת גדלה?

ראובן ריבלין: בענין זה, אנחנו צריכים לקבל מידית איזשהו מסמך מכם, כדי לראות איך אנחנו מתייחסים לכך לעתיד לבוא מבחינת המיגון של יישובים אחרים.

ראובן ריבלין: סיפר לי חברי חבר הכנסת אורון, יושב-ראש ועדת המשנה, על שני יישובים שנמצאים בדרגת סיכון שווה.

ראובן ריבלין: האחד מתוקצב כאן והשני לא מתוקצב.

שי חרמש: זיקים כרמיה.

ראובן ריבלין: אנחנו לא רוצים לבוא חלילה ולומר לכם לתת לזה חצי מיגון ולזה חצי מיגון, כי אין חצי מיגון.

ראובן ריבלין: יש מיגון או אין מיגון.

ראובן ריבלין: אנחנו לא רוצים להזיק לזיקים אם כרמיה לא תקבל.

ראובן ריבלין: אם הטווח של השרוול והקשת שלו מתרחבת מ-3 ק"מ ל-20 ק"מ - כל הדבר משתנה.

ראובן ריבלין: אני תמה לדעת.

ראובן ריבלין: אנחנו מקבלים את סדר העדיפויות, אבל אני רוצה להבין איך כרמיה תתגונן מפני אותה סכנה שמאיימת עליה בדיוק כמו על זיקים.

אל"מ יחיאל קופרשטיין: ברשותך, ארחיב את זה - לא לכרמיה אלא לאשקלון.

אל"מ יחיאל קופרשטיין: אשקלון זה בדיוק זה.

ראובן ריבלין: אל תרחיק עדותך.

ראובן ריבלין: אתה תאמר לי אשקלון, ואני אומר לך אשדוד, וכן הלאה.

אל"מ יחיאל קופרשטיין: בין כרמיה לזיקים: אנחנו יכולים לקבוע איזשהו קריטריון - אחרת הכל פרוץ.

אל"מ יחיאל קופרשטיין: הקריטריון היה הגדרת יישובים צמודי גדר - מי שקרובים ביותר לגדר.

אל"מ יחיאל קופרשטיין: קבענו ארבעה כאלה, וחילקנו את זה לשלושה מעגלי השפעה.

אל"מ יחיאל קופרשטיין: המעגל הראשון הוא מעגל הגדר.

אל"מ יחיאל קופרשטיין: נכנסים פנימה נתיב העשרה, כרם שלום, נחל עוז וזיקים.

אל"מ יחיאל קופרשטיין: מדוע עשינו את זה?

אל"מ יחיאל קופרשטיין: כי אם נסתכל על המקום שלהם, הם החיבור לגדר.

אל"מ יחיאל קופרשטיין: הם נמצאים בטווח של עד קילומטר לגדר.

אל"מ יחיאל קופרשטיין: היינו חייבים לחתוך את זה.

קריאות: - - -

יעקב ליצמן: על אף שאני לא חבר בוועדה ולא מבין בביטחון, אני חולק על כל הדיון.

יעקב ליצמן: אני לא מבין, לא בזה ולא בזה.

יעקב ליצמן: גם מי שמבינים לא אמורים להבין.

יעקב ליצמן: אני לא אומר שאתם לא מבינים, אבל אני חושב שזה לא מענייננו לומר שזה כן וזה לא.

יעקב ליצמן: אני חוזר לדיון שהתקיים.

יעקב ליצמן: אני חוזר על כך כמו תוכי, כי חשוב לי מאוד לומר את זה: היה מספר.

יעקב ליצמן: מי שזרק את זה זרק את זה כמו אבן שנזרקת לים, ואחר כך צריך לחפש אותה.

יעקב ליצמן: אבל יש.

יעקב ליצמן: עכשיו אתם באים אלינו, ואומרים: רגע אחד, לא.

יעקב ליצמן: אני לא יכול לומר לא, עם כל הכבוד.

יעקב ליצמן: אני לא מוסמך לומר לא.

יעקב ליצמן: לכן אנחנו עומדים על מימון.

יעקב ליצמן: מעבר לכך, תסביר לי מה שאתה רוצה - זה לא מענין אותי.

חיים אורון: אני חושב שחבר הכנסת ליצמן ניסח באופן המדויק ביותר את עמדת הוועדה כולה.

חיים אורון: אני מקווה שנביא אותה ביום שני לישיבת הוועדה.

יעקב ליצמן: אולי הם ישנו את זה עכשיו.

חיים אורון: אני לא יודע איך לפרוץ את הענין.

חיים אורון: הכנסתם את הוועדה לפינה.

חיים אורון: לדעתי, תשדרו את זה לשרים, כי הם מתחילים את דיוני התקציב ביום שני.

חיים אורון: אני אומר משפט שבדרך כלל אני לא נוהג לומר – ואין הרבה משמעות למה שאני אומר כי אני מהאופוזיציה, אבל אני אומר אותו כי ליצמן יותר עדין מכדי לומר אותו:

חיים אורון: אתם נכנסים לעימות עם כל הוועדה בדיוני התקציב על דבר שאף חבר בוועדה לא מוכן לקחת עליו אחריות.

יעקב ליצמן: קחו ברצינות את הדברים שאמרתי היום ברדיו.

יעקב ליצמן: אמרתי שאנקוט אמצעים, ואני לא צוחק או מאיים.

יעקב ליצמן: אולי אני ילד פרוע, אבל שקט.

יעקב ליצמן: אני אומר לכם, רבותי - זהו ענין רציני ביותר.

יעקב ליצמן: אני לא יודע מה לעשות, וזה לא מענין אותי.

יעקב ליצמן: אני לא מבין במפות ולא רוצה להבין במפות.

יעקב ליצמן: לא הייתי במקום וזה לא מענין אותי.

יעקב ליצמן: אני יודע דבר אחד: כולם כאן - אופוזיציה וקואליציה כאחד - צועקים את אותו הדבר: יש בעיה.

יעקב ליצמן: אז אתם באים ואומרים לי שאפשר לדחות, ושבין כך אין תוכניות.

יעקב ליצמן: אני לא יודע.

יעקב ליצמן: אני רוצה לדעת קודם כל שמבחינתנו, בוועדת הכספים, הכסף ישנו.

יעקב ליצמן: אני לא רוצה לפתוח פה לשטן, אבל אם יקרה משהו חלילה, הדבר הראשון שהם ישמעו הוא שיושב-ראש ועדת הכספים יאמר מי לא אשם.

ראובן ריבלין: אני לא יודע מה אני אומר לכרמיה - - - ששישבתי בוועדה, כשהצגתם בפנינו מצג וקבעתם את הסכום.

ראובן ריבלין: אנחנו אפילו לא מעלים על דעתנו היום להקל.

שי חרמש: אומר את זה באופן הרבה יותר חמור, כמי שאחראי ל-4% מהנפילות: חבר'ה, המשחק רק מתחיל.

שי חרמש: 52 מליוני השקלים הם ה"אפרטיף".

שי חרמש: אם לא יהיה שם טיפול, וכמי שגר תחת גג רעפים, אני לא מכיר את המושג שנקרא: "רמת מיגון החד"בים בעוטף עזה הינה כנגד פגיעה סביבתית".

שי חרמש: רבותי, כשזה נופל בתוך - - - זה מחסל את כולם.

שי חרמש: אני לא מבין את המושג הזה.

שי חרמש: לכן אני אומר את זה באחריות המרבית: באתי לכאן להיות בענין הזה עד הסוף.

שי חרמש: בואו אליי ללשכה.

שי חרמש: אני רוצה לדבר אתכם בשעה 12:00 בלילה.

שי חרמש: "שחר אדום" לא מיועד לילדים בגילאי 6 אלא לבני 62.

חיים אורון: תודה לכולכם, הישיבה נעולה.